burgasdotpro/wikipedia huggingface dataset:
Hraboš poľný

Hraboš poľný ("Microtus arvalis") je druh z čeľade chrčkovité, Európsky endemit. Výskyt na Slovensku bol doložený na 90,5 % územia. Podľa Medzinárodnej únie na ochranu prírody a prírodných zdrojov hraboš poľný patrí medzi najmenej ohrozené druhy, stav celkovej populácie je stabilný.
Opis.
Váži (14) 17 až 50 g, zväčša okolo 20 g. Dosahuje dĺžku približne 8-. Chvost je dlhý asi 23, zadná labka meria 14 a ucho 9. Srsť má hnedú až sivohnedú farbu.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 390 (90,5 % rozlohy Slovenska, do roku 1964 len v 117, 27,2 %) v nadmorských výškach 100 (Tajba) – (hrebeň Belianskych Tatier).
Spôsob života.
Mimoriadna plodnosť mu zabezpečuje prežitie. Pri pravidelnom premnožení (cca každé 3 – 4 roky) spôsobuje škody na úrode. Sprievodným znakom premnoženia (gradácie) je holožer tráv na poliach a popri cestách. Po dosiahnutí vrcholnej fázy hustota populácie rýchlo klesá. Dôvodom je vyčerpanie potravy a obsadenie priestoru. 
Vyskytuje sa na plochách bez drevín, na lúkach a poliach. Živí sa rastlinnou (tráva, hľuzy, korene, semená rastlín) a malou živočíšnou potravou. Pod zemou si vytvára zásoby. Na obranu pred nepriateľmi používa zuby a ostré pazúry. V pôde si vytvára hustú sieť chodbičiek so starostlivo vystlaným brlohom na odchov mláďat.
Samička máva 3 – 12 (15) mláďat a to až 23 (7) krát ročne. Gravidita trvá 3 týždne. Po miernej zime dochádza často k ich premnoženiu, kedy na plochy pripadá 1000 až 3 000 jedincov. Tieto za mesiac spotrebujú viac ako 2 tony rastlín a obilia. Hraboš žije v rodinách, je to spoločenský druh.
Prenáša viac ako 20 druhov ochorení. Veľmi škodí aj v záhradách. Hraboš obýva celú Európu okrem Anglicka, Škandinávie a časti Stredomoria. Jeho prirodzenými nepriateľmi sú dravé vtáky (jastrabovité, sokolovité, sovy), ako aj krkavcovité, ďalej hranostaje, lasice, líška obyčajná, ako aj mačka domáca.
Windows Aero

Windows Aero je grafické používateľské rozhranie pre operačné systémy od spoločnosti Microsoft. Názov je skratkou zo slov Authentic, Energetic, Reflective a Open.
Grafický štýl Aero je vytvorený pre čisté a transparentné zobrazovanie programov v systémoch Windows Vista a Windows 7. Je nástupcom populárneho štýlu "Windows Luna", ktorý sa používal vo Windows XP.
Grafické efekty štýlu majú veľké požiadavky na hardvér(napr. 512MB RAM pamäte, procesor s taktovacou frekvenciou 1GHz a grafickú kartu s 64MB RAM a podporou Pixel Shader-u).
Gastre (department)

DepartmentGastre je jedným z 15 departmentov argentínskej provincie Chubut.
Na severe hraničí s provinciou Río Negro, na východe s departmentmi Telsen a Mártires, na juhu s departmentom Paso de Indios a na západe s departmentmi Languiñeo a Cushamen.
Hlavné mesto departmentu Gastre je rovnomenné sídlo Gastre.
Gastre

Gastre môže byť:
Obzor (Zem)

Obzor alebo horizont je všeobecne časť zemského povrchu, ktorú možno vidieť z jedného miesta. V užšom význame je to iba deliaca čiara medzi oblohou a zemou. 
V astronómii má horizont veľký význam. Je totiž základnou kružnicou pre horizontálne súradnice. Pozorovateľ vidí vždy iba tú časť oblohy, ktorá je nad horizontom. V nadmorskej výške 0 metrov je to presne polovica oblohy. V menšej výške vidí menšiu časť oblohy a naopak, čím vyššie vystúpa, tým väčšiu časť oblohy vidí. So vzrastajúcou výškou rastie aj časť zemského povrchu, ktorú možno vidieť. Na Mesiaci videli kozmonauti obzor v oveľa menšej vzdialenosti, ako na Zemi.
Horizont nikdy nie je ideálne rovný, vždy ho zakrivujú terénne útvary. Najrovnejší horizont poskytuje hladina mora. V noci je obloha v blízkosti horizontu svetlejšia ako v blízkosti zenitu. Je to kvôli tomu, že pri horizonte sa dívame na podstatne hrubšiu vrstvu vzduchu ako pri zenite a preto vidíme aj jeho nahromadený jas (vzduch sám od seba veľmi mierne svetielkuje). Hrubá vrstva vzduchu v blízkosti obzoru spôsobuje aj ďalšie optické javy - refrakciu, scintiáciu a sčervenanie telies. Nebeské telesá v blízkosti horizontu sa nám zdajú byť oveľa menej jasné a červenšie ako v zenite. Dobrým príkladom je zapadajúce slnko. Scintiácia je výrazné blikanie a mihotanie sa hviezd v blízkosti horizontu. Čím sú nebeské telesá bližšie k horizontu, tým ťažšie sa pozorujú.
Podunajská pahorkatina

Podunajská pahorkatina je severnejšia, hornatejšia časť (pahorkatina) Podunajskej nížiny. Podnebie v Podunajskej pahorkatine je teplé. Prevládajú úrodné černozeme, ale aj menej úrodné hnedozeme, ktoré treba zavlažovať, a málo úrodná spraš, z ktorej sa vyrábajú tehly.
Polohopis.
Územie ohraničuje od juhu Podunajská rovina, zo západu Malé Karpaty, zo severu Považské podolie, Považský Inovec, Strážovské vrchy, Tribeč, Hornonitrianska kotlina, Pohronský Inovec a Štiavnické vrchy. Na východe susedí Krupinská planina, Juhoslovenská kotlina a Burda. Časť územia na východe vymedzuje rieka Ipeľ, na juhovýchode Dunaj.
Významné mestá sú Nitra, Topoľčany, Trnava, Levice, Štúrovo, Nové Mesto nad Váhom, Partizánske, Hlohovec, Zlaté Moravce, Piešťany, Dudince.
Delenie.
Podunajská pahorkatina sa delí na 11 podcelkov, ktoré zahŕňajú 29 časti:
PZL P.11

PZL P.11 bolo poľské stíhacie lietadlo používané od polovice 30. rokov. V septembri 1939, keď sa Luftwaffe účastnila útoku na Poľsko PZL P.11 bolo hlavným typom stíhacích lietadiel počas napadnutia Poľska Nemeckom. 
Vznik vývoj a nasadenie.
Stroje PZL P.11 (Panstwowe Zakladz Lotnicze - štátny letecký podnik) vznikli vývojom staršieho typu P.7 a ešte v polovici 30. rokov ich nahradili. Oproti svojim predchodcom mali nové stroje lepší výhľad z kabíny, zosilnenú výzbroj a hlavne nový výkonnejší motor Mercury V S-2.
PZL by boli strojmi Bf 109 deklasované. Napriek tomu, však PZL P.11 zaznamenali prvý zostrel nemeckého lietadla počas druhej svetovej vojny, keď 1. septembra 1939 zostrelil podporučík W. Gnyś nemecký strmhlavý bombardér Junkers Ju 87. Poliaci bojovali aj napriek prevahe nepriateľa veľmi odvážne, štartujúc zo zamaskovaných vzletových dráh spôsobovali Nemcom pomerne veľké problémy. Stroje PZL P.11 si počas bojov pripísali 130 zostrelov lietadiel Luftwaffe.
Pokračovaním vývoja strojov PZL P.11 bol typ PZL P.24. Ten bol nakoniec predaný do Grécka a Rumunska.
Randová

Randová môže byť:
Alba (župa v Rumunsku)

Alba je župa v Rumunskom Sedmohradsku. Má rozlohu a jej hlavné mesto je Alba Iulia.
Arad (župa v Rumunsku)

Aradská župa (rumunsky "Județul Arad") je župa v západnom Rumunsku pri hraniciach s Maďarskom. Jej hlavné mesto je Arad.
Arad (Rumunsko)

Arad je mesto a municípium v Rumunskom Sedmohradsku v rovnomennej župe. Nachádza sa severozápadne od Bukurešti a žije tu okolo 160 000 obyvateľov. Mestom preteká rieka Mureş. Mesto je prístavom na tejto rieke a dôležitou križovatkou. V meste bolo založené jedno z prvých konzervatórií v Európe a jeden z prvých učiteľských ústavov (tzv. normálka). Nachádzala sa tu prvá továreň na automobily vo vtedajšom Uhorsku a dnešnom Rumunsku.
Randová (potok)

Randová je potok na hornej Orave, na území okresu Námestovo. Je to najvýznamnejší, ľavostranný prítok Mútnika, meria 7,3 km a je tokom VI. rádu.
Prameň.
Pramení v Oravských Beskydách, v podcelku Pilsko, na južnom svahu Pilska () v nadmorskej výške približne 
Opis toku.
V pramennej oblasti tečie severojužným smerom, sprava priberá prítok zo severovýchodného svahu Mechov (), prechodne sa stáča na východ a následne na juhovýchod. Z pravej strany ďalej priberá prítok z východného svahu Mechov, zľava prítok () z oblasti Dudovej, stáča sa na juh a sprava priberá dva krátke prítoky z juhovýchodného úpätia Mechov. Následne sa esovito stáča, z ľavej strany priberá dva prítoky zo západných svahov Dudovej () a ďalej už pokračuje severojužným smerom. Sprava potom priberá prítok z juhovýchodného svahu Magurky (), v blízkosti horárne Randová vteká do Podbeskydskej brázdy a opäť z pravej strany priberá najprv potok prameniaci neďaleko spomenutej horárne, potom prítok () z južného svahu Magurky. Na dolnom toku sa na pravej strane oddeľuje vedľajšie rameno, zľava ústi prítok z oblasti Solkovej a sprava priberá svoj najvodnatejší prítok, Javorový potok. Potom sa Randová stáča na juhovýchod, tečie značne rozšíreným a zvlneným korytom, pričom sa z pravej strany oddeľuje ďalšie vedľajšie rameno. Napokon sa na východnom konci intravilánu obce Mútne vlieva v nadmorskej výške cca do Mútnika.
Bihar (župa)

Bihar (iné názvy: Biharská župa, Bihárska župa, Bihorská župa; , ), je župa v severozápadnom Rumunsku v regiónoch Krišana a Transilvánii. Jej hlavné mesto je Oradea a skratka BH.
Hospodárstvo.
Patrí medzi najbohatšie rumunské župy. Vďaka prílevu investícií z Maďarska a iných krajín západnej Európy je miestne HDP nad rumunským priemerom. Nezamestnanosť je jednociferná. Hlavné priemyselné odvetvia sú textil, potravinárstvo a strojárstvo. Ťaží sa čierne uhlie a v menšom množstve aj ropa.
Demografia.
Podľa sčítania obyvateľstva v roku 2002, v Bihárskej župe žilo obyvateľov a hustota obyvateľstva bola 79,56 obyvateľa na km2, čo je pod rumunským priemerom (93 obyv/km2). V župe žilo mužov a žien. V roku 2011 žilo v župe obyvateľov, čo je oproti roku 2002 pokles.
Región je z etnického hľadiska veľmi pestrý. Väčšinu obyvateľstva (67,40 %) tvoria Rumuni, no veľmi signifikantná je maďarská menšina (25,91 %), nakoľko ide o pohraničný región. V regióne žije aj množstvo Rómov (5,00 %) a najväčšia menšina rumunských Slovákov. Táto oblasť slovenského osídlenia sa nazýva biharsko-salašská. Najvýznamnejšie slovenské sídla sú:
A rozptýlene žijú v mnohých iných obciach a mestách. Slováci sem prišli v 18. storočí z rôznych regiónov Slovenska, prevažne Orava, Kysuce, Zemplín, Šariš a Gemer. Viaceré obce a mestá získali slovenskú menšinu ako dôsledok vnútornej kolonizácie začiatkom 20. storočia, kedy sa Slováci z chudobných horských obcí sťahovali do dolín za prácou. Naopak po roku 1946 začínajú na zákalde vládneho uznesenia z 28. mája rumunskí Slováci a Česi dostávať ponuku na reemigráciu do Československa, čo spôsobí úbytok o približne osôb. Malú etnickú menšinu v župe tvoria aj Nemci (0,19 %).
Oradea

Oradea (hist. slovenský názov "Veľký Varadín"; ; ) je mesto v Rumunsku, v župe Bihar (BH) v Sedmohradsku. V meste žije 196 367 obyvateľov (podľa sčítania v roku 2011).
Dejiny.
Prvá písomná zmienka o meste pochádza z roku 1113. Dňa 24. februára 1538 tu Ferdinand I. a Ján Zápoľský podpísali mier. Mesto bolo súčasťou Uhorského kráľovstva až do roku 1918 (s výnimkou tureckej okupácie). Po oslobodení od Turkov bolo barokovo prestavané. Od roku 1918 bolo súčasťou Rumunska. V období druhej svetovej vojny bolo okupované Maďarskom. Od roku 1944 je opäť súčasťou Rumunska a centrom župy Bihar. Počas socialistickej éry bola veľká časť mesta prestavaná po vzore ostatných veľkých rumunských miest. V meste žije početná maďarská menšina, a malá slovenská menšina.
Etymológia.
Meno Oradea, alebo "Orade" v Bihárskom nárečí vzišlo z maďarského pomenovania mesta "Varad", čo pravdepodobne vzniklo zo slov "vár" (maď. pevnosť, hrad) a sufixu "da", "ad" vzišlého tiež z maďarčiny. Tento názov je pravdepodobne prvý zachovaný, pretože v historických dokumentoch sa mesto od prvej písomnej zmienky roku 1113 spomína pod názvami, ako Waradinum, Uaradinum a Varadinum.
Administratívne delenie.
Od roku 2011 sa mesto delí na 30 okrskov ():
Demografia.
Mesto je z určitého hľadiska multietnického charakteru, ako i celý región, v kategórii „Ostatné“ totiž môžeme nájsť Slovákov, Ukrajincov a Rusínov.
Geografia.
Polohopis.
Nachádza sa ca 13 km od štátnej hranice medzi Maďarskom a Rumunskom. Je to právom jedno z najväčších centier regiónu, je to i významný dopravný uzol, pretože sa nachádza na dôležitej ceste a železnici v približne v rovnakej vzdialenosti medzi veľkými východo- a stredoeurópskymi mestami: Bukurešť (651 km), Viedeň (518 km), Budapešť (248 km), Praha (676 km).
Mesto leží v údolí rieky Bystrý Kriš. Nad ním sa vypínajú Apusenské vrchy.
Mesto je prístupné autobusom, autom, i vlakom. Nachádzajú sa tu 2 väčšie železničné stanice.
Vodstvo.
Cez mesto pretekajú v prvom rade rieka Bystrý Kriš a termálne zohrievaná rieka Peța.
Klíma.
Priemerné teploty v priebehu roka
Doprava.
Mesto má dve veľké železničné stanice, spomenuté v časti „Polohopis“. hromadnú dopravu v rámci mesta zabezpečujú električky a autobusy. Všetky električkové linky sú okružné, všetky autobusové linky sa i vrátia po pôvodnej trase. Donedávna jazdili vo Veľkom Varadíne najmä električky ruskej výroby a z autobusov maďarské Ikarusy. Nedávno bol najmä z Eurofondov celý vozidlový park vymenený a dnes jazdia po meste električky značky Siemens, model ULF (pozri obrázok) V meste premáva 5 električkových a 18 autobusových liniek, vypísaných i s trasami nižšie. 
Električkové linky.
Linka 3R
Linka 2
Linka 1N 
Linka 3N
Autobusové linky.
"„»“ značí, že autobus sa otočí"
Straniansky potok

Straniansky potok je potok na hornej Orave, na území okresu Námestovo. Je to ľavostranný prítok Javorového potoka, má dĺžku 4 km a je tokom VIII. rádu.
Pramení v Oravských Beskydách, v podcelku Pilsko, na južnom svahu Mechov (1 479 m n. m.) v nadmorskej výške cca 1 255 m n. m. Na hornom toku tečie juhovýchodným smerom, sprava priberá prítok taktiež z južného svahu Mechov, stáča sa a pokračuje severojužným smerom, pričom vstupuje do Podbeskydskej brázdy. Na dolnom toku sa mierne vlní, napokon sa stáča na juhovýchod a severne od obce Mútne ústi v nadmorskej výške približne 779 m n. m. do Javorového potoka.
Götzendorf

Götzendorf môže byť v Rakúsku:
Götzendorf an der Leitha

Götzendorf an der Leitha je trhová obec v Dolnom Rakúsku v okrese Bruck an der Leitha.
Žije tu obyvateľov ().
Vajdovský potok (prítok Javorového potoka)

Vajdovský potok je potok na hornej Orave, na území okresu Námestovo. Je to ľavostranný prítok Javorového potoka, má dĺžku 2,7 km a je tokom VIII. rádu.
Prameň.
Pramení v Oravských Beskydách, v podcelku Pilsko, na východnom svahu Súšavy (1 128,7 m n. m.) v nadmorskej výške približne 1 060 m n. m. 
Opis toku.
Od prameňa tečie juhovýchodným smerom, vteká do Podbeskydskej brázdy a stáča sa severojužným smerom. Ďalej preteká popri horárni Vajdovky s minerálnym prameňom na ľavom brehu, sprava priberá krátky prítok prameniaci západne od horárne, vytvára malý oblúk vypnutý na východ a zľava priberá prítok prameniaci južne od spomenutej horárne. Ďalej ešte priberá pravostranný prítok (820,0 m n. m.) z východného svahu Jedličníka (969 m n. m.) a severne od obce Mútne (časť Druhá Strana) sa v nadmorskej výške cca 795 m n. m. vlieva do Javorového potoka.
Fischamend

Fischamend je mesto v Dolnom Rakúsku v okrese Bruck an der Leitha.
Má rozlohu a 4 681 obyvateľov (2009).
Bad Deutsch-Altenburg

Bad Deutsch-Altenburg (; ) je trhová obec v dolnorakúskom okrese Bruck an der Leitha. Prívlastok "Deutsch" v názve je na odlíšenie od maďarskej obce Mosonmagyaróvár, v nemčine "Ungarisch-Altenburg". 
Leží na pravom brehu Dunaja, neďaleko mesta Hainburg an der Donau a obce Hundsheim. Bad Deutsch-Altenburg má rozlohu a žije tu obyvateľov ().
Dejiny.
Územie obce je osídlené od 11. storočia, v roku 1579 dostala obec trhové právo. V obci sa nachádza niekoľko pamiatok, medzi najvýznamnejšie patrí múzeum Carnuntinum a bazilika z 13. storočia. V rokoch 1917 – 1985 sa v obci nachádzal rozhlasový vysielač. 
Externé odkazy.
Oficiálna stránka
Jérôme Haehnel

Jérôme Haehnel (* 14. júl 1980, Mulhouse, Francúzsko) je súčasný francúzsky profesionálny tenista. Počas svojej kariéry vyhral 1 turnaj ATP v dvojhre.
Kalužovka

Kalužovka je potok na hornej Orave, v severnej časti okresu Námestovo. Je to pravostranný prítok Polhoranky, meria 2,8 km a je tokom V. rádu.
Prameň.
Pramení v Oravských Beskydách, v podcelku Polhoranská vrchovina, na severozápadnom svahu Klobásovej (939,8 m n. m.) v nadmorskej výške cca 838 m n. m., v blízkosti slovensko-poľskej štátnej hranice.
Opis toku.
Najprv tečie severovýchodným smerom vzpriameným korytom, zľava priberá prítok (796,3 m n. m.) spod hraničného Beskydu a stáča sa na východ. Z pravej strany ďalej priberá prítok zo severovýchodného svahu Klobásovej, pričom sa na krátkom úseku rozdeľuje na dve ramená a postupne sa stáča na juhovýchod. Napokon preteká okolo bývalej prírodnej rezervácie Tisovnica na ľavom brehu a severne od samoty Vydrovka ústi v nadmorskej výške 733,1 m n. m. do Polhoranky.
Julian Knowle

Julian Knowle (* 29. apríl 1974, Lauterach, Rakúsko) je bývalý rakúsky profesionálny tenista. Počas svojej kariéry vyhral 19 turnajov ATP vo štvorhre, vrátane grandslamového titulu na US Open 2007.
Klobásovský potok

Klobásovský potok je potok na hornej Orave, v severnej časti okresu Námestovo. Je to ľavostranný prítok Dlhej vody, meria 2,5 km a je tokom VI. rádu.
Pramení v Oravských Beskydách, v podcelku Polhoranská vrchovina, na východnom svahu Klobásovej (939,8 m n. m.) v nadmorskej výške približne 850 m n. m. V pramennej oblasti tečie na juh, najprv zľava priberá krátky prítok zo západného svahu Poľán (880,9 m n. m.), potom z pravej strany dva prítoky z východného, resp. juhovýchodného svahu Klobásovej. Ďalej sa stáča juhovýchodným smerom, z ľavej strany priberá prítok (744,0 m n. m.) z južného svahu Poľán a vstupuje do Podbeskydskej brázdy. Na dolnom toku preteká močaristým územím a západne od intravilánu horného konca obce Oravská Polhora sa v nadmorskej výške cca 712 m n. m. vlieva do Dlhej vody.
Nenad Zimonjić

Nenad Zimonjić (* 4. jún 1976, Belehrad, Srbsko) je súčasný srbský profesionálny tenista. Počas svojej kariéry vyhral 22 turnajov ATP vo štvorhre.
Leander Paes

Leander Paes (* 17. jún 1973, Kalkata, India) je súčasný indický profesionálny tenista. Počas svojej kariéry vyhral 1 turnaj ATP v dvojhre a 43 turnajov vo štvorhre.
Suchý potok (prítok Dlhej vody)

Suchý potok je potok na hornej Orave, v severnej časti okresu Námestovo. Je to pravostranný prítok Dlhej vody, má dĺžku 4,1 km a je tokom VI. rádu.
Pramení v Oravských Beskydách, v podcelku Pilsko, na východnom svahu Pilska (1 556,9 m n. m.), v lokalite Suchý potok v nadmorskej výške cca 1 190 m n. m. Na hornom toku tečie viac-menej juhovýchodným smerom, potom vstupuje do Podbeskydskej brázdy a na krátkom úseku tečie na východ. Sprava priberá dva prítoky (prvý ústi v 832,4 m n. m.) zo severného svahu Magury (1 018,2 m n. m.) a postupne sa stáča na severovýchod. Preteká močaristým územím, kde najprv zľava priberá krátky prítok z lokality Ingery a potom dva pravostranné prítoky zo severovýchodného úpätia Magury. Napokon preteká popri osade Vyšný Mlyn, tu zľava priberá vedľajšie rameno Dlhej vody, na krátkom úseku sa koryto rozvetvuje a v blízkosti osady, severozápadne od obce Sihelné, ústi v nadmorskej výške približne 764 m n. m. do Dlhej vody.
Mútňanská ráztoka

Mútňanská ráztoka je potok na hornej Orave, v severozápadnej časti okresu Námestovo. Je to pravostranný prítok Menzdrovky, meria 1,8 km a je tokom VI. rádu.
Pramení v Oravských Beskydách, v podcelku Pilsko, na juhozápadnom svahu Hrubej bučiny (1 131,8 m n. m.) v nadmorskej výške cca 1 080 m n. m., rovno na slovensko-poľskej štátnej hranici. Od prameňa tečie výlučne juhovýchodným smerom, sprava najprv priberá krátky prítok z juhovýchodného svahu Grúnikov (1 080,4 m n. m.) a potom Novotskú ráztoku. Na juhozápadnom úpätí vrchu Komárne (1 015,0 m n. m.), severozápadne od centra obce Novoť, ústi v nadmorskej výške približne 857 m n. m. do Menzdrovky.
Bihárska župa

Bihárska župa alebo Biharská župa alebo Bihorská župa (staršie "Bychorská župa"; po maďarsky "Bihar (vár)megye", po rumunsky "Judeţul Bihor") môže byť župa:
Arad

Arad môže byť:
ARAD môže byť:
Aradská župa

Aradská župa môže byť:
Alba

Alba môže byť:
ALBA môže byť:
Brašov

Brašov (po rumunsky "Brașov") môže byť:
Brašovská župa

Brašovská župa môže byť:
Cat

Cat môže byť:
CAT môže byť:
Mahéš Bhúpati

 Mahéš Bhúpati (* 7. jún 1974, Madras, India) je bývalý indický profesionálny tenista. Počas svojej kariéry vyhral 45 turnajov ATP vo štvorhre.
Raemon Sluiter

Raemon Sluiter (* 13. apríl 1978, Rotterdam, Holandsko) je bývalý holandský tenista.
Magnus Gustafsson

Magnus Gustafsson (* 3. január 1967, Lund, Švédsko) je bývalý švédsky profesionálny tenista. Počas svojej kariéry vyhral 14 turnajov ATP v dvojhre.
Andrej Olegovič Medvedev

Andrej Olegovič Medvedev (), , (* 31. august 1974, Kyjev, Ukrajina) je bývalý ukrajinský profesionálny tenista. Počas svojej kariéry vyhral 11 turnajov ATP v dvojhre.
David Prinosil

David Prinosil (* 9. marec 1973, Olomouc, Česko) je bývalý nemecký profesionálny tenista. Počas svojej kariéry vyhral 3 turnaje ATP v dvojhre.
David Wheaton

David Wheaton (* 2. jún 1969, Minneapolis, Minnesota, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre.
Todd Martin

Todd Martin (* 8. júl 1970, Hinsdale, Illinois, USA) je bývalý americký profesionálny tenista. Počas svojej kariéry vyhral 8 turnajov ATP v dvojhre a 5 turnajov vo štvorhre. Dvakrát sa prebojoval do finále grandslamového turnaja: Australian Open v roku 1994 a US Open 1999.
Brad Gilbert

Brad Gilbert (* 9. august 1961, Oakland, Kalifornia, USA) je bývalý americký profesionálny tenista. Počas svojej kariéry vyhral 20 turnajov ATP v dvojhre.
Plava

Plava () je rieka v Tulskej oblasti v Rusku, pravý prítok rieky Upa. Dĺžka: . Na rieke sa nachádza mesto Plavsk.
Upa (rieka)

Upa (rus. "Упа") je rieka v Tulskej oblasti v Rusku, jeden z hlavných prítokov rieky Oka. Dĺžka: . Na rieke sa nachádza mesto Tula.
Àlex Corretja

Àlex Corretja (* 11. apríl 1974, Barcelona, Španielsko) je bývalý španielsky profesionálny tenista. Počas svojej kariéry vyhral 17 turnajov ATP v dvojhre a 3 turnaje vo štvorhre. Jeho najväčšími úspechmi sú dve finálové účasti na French Open v rokoch 1998 a 2001, kde ho najskôr porazil krajan Carlos Moyà, neskôr Brazílčan Gustavo Kuerten. V roku 1996 sa prebojoval do štvrťfinále turnaja US Open, kde ho zastavil Američan gréckeho pôvodu Pete Sampras. Spoločne s Albertom Costom získal bronzovú medailu vo štvorhre na Letných olympijských hrách 2000 v Sydney.
Júnas al-Ajnáwí

Júnas al-Ajnáwí (), francúzskym prepisom "Younes El Aynaoui"; * 12. september 1971, Rabat) je bývalý marocký profesionálny tenista. Počas kariéry vyhral 5 turnajov ATP v dvojhre.
Félix Mantilla Botella

Félix Mantilla Botella (* 23. september 1974, Barcelona, Španielsko) je bývalý španielsky profesionálny tenista. Počas svojej kariéry vyhral 10 turnajov ATP v dvojhre.
Covasna (župa)

Covasna je župa v Rumunsku. Leží v Sedmohradsku, takmer v strede Rumunska. Hlavné mesto je Sfântu Gheorghe, jej rozloha 3 710 km² a počet obyvateľov 231-tisíc.
Greg Rusedski

Greg Rusedski (* 6. september 1973, Montreal, Kanada) je bývalý britský profesionálny tenista. Počas svojej kariéry vyhral 15 turnajov ATP v dvojhre.
Svoj posledný profesionálny tenisový zápas odohral 6. apríla 2007 vo štvorhre Davisovho pohára, keď spolu s Andym Murrayom porazil Robina Haaseho a Rogiera Wassena 6-1 3-6 6-3 7-65.
Alexander Popp

Alexander Popp (* 4. november 1976, Heidelberg, Nemecko) je bývalý nemecký profesionálny tenista.
Jan Siemerink

Johannes Martinus Siemerink známy aj ako Jan Siemerink (* 14. apríl 1970, Rijnsburg, Holandsko) je bývalý holandský profesionálny tenista. Počas svojej kariéry vyhral 4 turnaje ATP v dvojhre.
Chubilaj

Chubilaj(-chán) (staršie Kublaj-chán); "iné názvy: Kubilaj, Burgidžin Chubilaj, Büdžek ;" * 23. september 1215 – † 18. február 1294) bol mongolský vojvodca, od roku 1260 veľký chán Mongolov a od roku 1279 čínsky cisár. V roku 1271 založil dynastiu Jüan. Bol vnukom Temüdžina (Džingischána), synom Tulichána a bratom chánov Möngkeho (Möngkä) a Hülegüho.
V jeho službách pôsobil dlhé roky benátsky cestovateľ Marco Polo, ktorý svoje zážitky aj z pôsobenia na dvore chána opísal vo svojej knihe Milión. 
V roku 1251 sa Chubilaj stal najvyšším veliteľom mongolských vojsk pre územie Severnej Číny (bývalej ríše Chin). Bol pravou rukou svojho brata Möngkäho , spolu s Bátúom (zakladateľom Zlatej hordy). Möngkä s ich pomocou získal v roku 1251 titul Veľkého chána všetkých Mongolov na Veľkom kurultaji (snem najvyšších osôb a veliteľov mongolskej ríše).
V roku 1259 bol zvolený po smrti Möngkäho za Veľkého chána, nedal však zvolať tradičný kurultaj do Karakorumu. Aj Kublajov brat sa dal vyhlásiť za veľkého chána a nastalo tak obdobie schizmy a veľkého zápasenia medzi obomi mongolskými tábormi.
Chubilaj začal podmaňovať juhočínsku ríšu Sung (výpady od roku 1260), ktorú v roku 1279 dobyl a ustanovil v nej svoju následnícku dynastiu Jüan. Dnešný Peking určil v roku 1264 za hlavné mesto ríše a zároveň sa zriekol všetkých mocenských nárokov na mongolské územia mimo Číny a vlastného Mongolska, k čomu bol donútený po mocenskom zápase so svojim bratom, keď sa chánovia z ostatných častí mongolskej ríše osamostatnili. 
Zaviedol kvadrátne písmo phagpa (1269), ktoré sa stalo úradným písmom za vlády dynastie Jüan. Po dobytí ríše Sung (1279) následne dobyl aj Mjanmarsko a Kóreu. Medzi rokmi 1277–1289 sa pokúšal aj o dobytie Jávy, Vietnamu a Japonska. Tieto snahy však neboli úspešné a stáli ho veľké vojenské straty. Vo vpáde na japonské ostrovy mu dvakrát zabránil "božský vietor" ("kamikaze"), ktorý zmietol jeho loďstvo.
Vo svojej ríši ustanovil budhizmus za štátne náboženstvo a ostatné náboženstvá (napr. kresťanstvo, lamaizmus) takisto podporoval. Počas jeho vlády nastal v Číne veľký rozvoj literatúry a umenia. Na svojom dvore mal vedcov, umelcov, zástupcov jednotlivých náboženstiev a štátov (aj európskych). Pôsobil tu v rokoch 1275–1292 aj benátský kupec Marco Polo. V roku 1289 zaviedol úrad pre záležitosti kresťanov (týkal sa najmä nestoriánov).
Počas Chubilajovej vlády a po jeho smrti došlo k definitívnemu stanoveniu nástupníckych štátov mongolskej veľríše, išlo o chanáty (ulusy):
Guillaume Raoux

Guillaume Raoux (* 14. február 1970, Bagnols-sur-Cèze, Francúzsko) je bývalý francúzsky profesionálny tenista. Počas svojej kariéry vyhral 1 turnaj ATP v dvojhre.
Martin Sinner

Martin Sinner (* 7. február 1968, Kobleiz, Nemecko) je bývalý nemecký profesionálny tenista. Počas svojej kariéry vyhral 2 turnaje ATP v dvojhre.
Arese

Arese je mesto v provincií Miláno v talianskom regióne Lombardsko. K decembru 2004 mala 19 333 obyvateľov. 
Už od 60. rokov 20. storočia je to sídlo automobilovej spoločnosti Alfa Romeo. Dnes je továreň skoro zatvorená. Sídli tu historické múzeum automobilky, ktoré je najvýznamnejšiou turistickou atrakciou.
Externé odkazy.
Oficiálna stránka
Samara (rozlišovacia stránka)

Samara môže byť:
Za vodou

Za vodou alebo Zavodový potok je potok na hornej Orave, na území okresu Námestovo. Je to pravostranný prítok Polhoranky, meria 2,2 km a je tokom V. rádu.
Prameň.
Tečie v Podbeskydskej vrchovine, kde aj pramení na severnom svahu Kopanice (922,1 m n. m.) v nadmorskej výške približne 795 m n. m. 
Opis toku.
Tečie prevažne severovýchodným smerom, zľava najprv priberá krátky prítok z východného úpätia Vahanovho vrchu (918,4 m n. m.), potom pravostranný prítok zo severovýchodného svahu Kopanice a tiež ľavostranný prítok prameniaci južne od Grúňa. Následne priberá svoj najdlhší prítok (652,4 m n. m.; 1,5 km) z oblasti Kohútovej sprava a preteká osadou Za Vodou. V blízkosti obce Rabča ústi v nadmorskej výške cca 634 m n. m. do Polhoranky.
Pavia (provincia)

Pavia je provincia na severe Talianska v regióne Lombardsko. Počet obyvateľov je 493 753 a rozloha je . Hlavným mestom je Pavia.
Skladaný potok

Skladaný potok je potok na hornej Orave, na území okresu Námestovo. Je to ľavostranný prítok Polhoranky, meria 2 km a je tokom V. rádu.
Tečie v Podbeskydskej vrchovine, pramení v oblasti rašelinísk na juhovýchodnom úpätí Kýčery (803,0 m n. m.) v nadmorskej výške cca 687 m n. m. Od prameňa tečie juhozápadným smerom, z ľavej strany priberá dva krátke prítoky vytekajúce z rašelinísk na severnom svahu Bobrovského grúňa (692,8 m n. m.) a na krátkom úseku pokračuje západným smerom. Následne sa znovu stáča na juhozápad, preteká obcou Zubrohlava, kde sa v nadmorskej výške približne 608 m n. m. vlieva do Polhoranky.
Lazový potok

Lazový potok je potok na hornej Orave, na území okresu Námestovo. Je to ľavostranný prítok Polhoranky, meria 1,8 km a je tokom V. rádu.
Tečie v Podbeskydskej vrchovine, kde pramení na južnom svahu Kýčery (803,0 m n. m.) v nadmorskej výške približne 725 m n. m. Od prameňa tečie najprv severojužným smerom, následne sa stáča na juhozápad a preteká obcou Zubrohlava. Lazový potok nepriberá žiadne prítoky. V blízkosti centra spomenutej obce ústi v nadmorskej výške cca 611 m n. m. do Polhoranky.
Sirenia (skupina)

Sirenia je názov nórskej hudobnej skupiny hrajúcej gotický metal. Skupina bola založená v roku 2001 a je aktívna dodnes. Najznámejšimi piesňami su The Path To Decay a
The Other Side.
História skupiny.
Sirenia bola založená bývalým spevákom, gitaristom a autorom textov piesní inej úspešnej nórskej gotickej metalovej skupiny, Tristanie, Mortenom Velandom, ktorý svoj odchod z nej odôvodnil „hudobnými a ľudskými rozdielmi“. Jeho vplyv je v hudbe Sirenie citeľný najmä v jej začiatkoch – prvé nahrávky tejto skupiny sa svojím štýlom podobali starším dielam Tristanie, za ktorých vznikom stál práve Veland.
Na poste ženských vokalistiek Sirenie sa vystriedali už tri speváčky. Prvú z nich, Fabienne Gondamin, ktorá sa podieľala na prvom albume Sirenie nazvanom "At Sixes and Sevens", našla skupina na konkurzoch. Tento album, ktorý bol vydaný roku 2002, bol o dva roky neskôr nasledovaný ďalším, tentokrát s Henriette Bordvik na poste speváčky. Volal sa "An Elixir for Existence". S tou istou vokalistkou bolo nahraté aj EP "Sirenian Shores" v tom istom roku.
Dosiaľ najväčšia zmena v hudbe skupiny nastala po nahradení Henriette Bordvik dánskou speváčkou Monikou Pedersen, ktorá bola súčasťou skupiny až do roku 2007. Po jej príchode začala skupina klásť väčší dôraz práve na ženské vokály a taktiež uzavrela zmluvu s nahrávacou spoločnosťou Nuclear Blast Records.
Ďalšou nahrávkou Sirenie bol album "Nine Destinies and a Downfall" vydaný v roku 2007. V tom istom roku zo skupiny odišla speváčka Monika Pedersen. Oficiálne stanoviská speváčky aj kapely hovoria o iných predstavách o pokračovaní Sirenie.
9. apríla 2008 sa k skupine pridala nová speváčka, Španielka Pilar Giménez García, známa pod umeleckým menom Ailyn. Prvý album, na ktorom sa podieľala, nazvaný "The 13th Floor", bol dokončený v septembri 2008 a vydaný 23. januára nasledujúceho roku.
Demänovský potok

Demänovský potok je potok na hornej Orave, v západnej časti okresu Námestovo. Je to pravostranný prítok Juríkovho potoka, má dĺžku 2,3 km a je tokom V. rádu.
Prameň.
Preteká najzápadnejšou časťou Podbeskydskej vrchoviny, pramení pod sedlom Demänová, v blízkosti osady Demänová, v nadmorskej výške približne 910 m n. m.
Opis toku.
Tečie východným smerom popri spomenutej osade na ľavom brehu a sprava priberá prítok prameniaci juhovýchodne od Demänovskej Kykuly (). Následne priberá ďalšie tri krátke pravostranné prítoky, najprv prítok (837,3 m n. m.) z východného svahu Korčule (963,0 m n. m.) a potom dva prítoky prameniace severne od osady Kubínska. Napokon preteká okrajom osady Tanečník, kde sa aj vlieva v nadmorskej výške cca 816 m n. m. do Juríkovho potoka.
Sirenia

Sirenia môže byť:
Novotská ráztoka

Novotská ráztoka je potok na hornej Orave, v severozápadnej časti okresu Námestovo. Je to pravostranný prítok Mútňanskej ráztoky, meria 1,7 km a je tokom VII. rádu.
Tečie v Oravských Beskydách, kde pramení v podcelku Pilsko, na západnom svahu Grúnikov (1 080,4 m n. m.), priamo na slovensko-poľskej štátnej hranici v nadmorskej výške približne 1 072 m n. m. Najprv tečie severojužným smerom, potom sa stáča na juhovýchod a sprava priberá prítok z východného svahu Pientkule (1 042,7 m n. m.). Následne mení smer toku, na krátkom úseku tečie severovýchodným smerom, napokon sa oblúkom stáča na juhovýchod a na juhozápadnom úpätí Komární (1 015,0 m n. m.) sa v nadmorskej výške cca 861 m n. m. vlieva do Mútňanskej ráztoky.
Árah

Árah (ang. Aarah) môže byť ostrov:
Krížovníci s červeným srdcom

Krížovníci s červeným srdcom (lat.Canonicus Ordo crucigerorum cum rubeo corde) alebo Bieli krížovníci - Cyriaci alebo iba Cyriaci 
Dejiny.
Rehoľný rád, ktorý bol založený v 12. storočí v dobe križiackych výprav, nazvaný je podľa mučeníka svätého Cyriaka.Svätý Cyriak zomrel r. 309 mučeníckou smrťou. Jeho pamiatka sa slávi 8. augusta. 
Hlavným poslaním rádových bratov bola duchovná správa a starostlivosť o chorých. Najvyšší predstavený rádu sídlil v Ríme, od roku 1340 v Prahe. Cyriakov do Čiech pozval kráľ Přemysl Otakar II. počas križiackeho ťaženia proti pohanským Prusom v Poľsku. Počas husitských vojen rád v Čechách zanikol, v rokoch 1347 - 1470 bol obnovený. V roku 1628 bol nanovo obrodený Cyriakmi z Krakova. Rád zrušil roku 1783 cisár Jozef II.
Kaňovka

Kaňovka je potok na hornej Orave, v západnej časti okresu Námestovo. Je to pravostranný prítok Klinianky, meria 2,4 km a je tokom V. rádu.
Tečie v Oravských Beskydách, pramení v podcelku Ošust, na juhovýchodnom svahu Javoriny (1 051 m n. m.), neďaleko štátnej hranice s Poľskom v nadmorskej výške cca 945 m n. m. Na krátkom úseku tečie na juhovýchod, následne sa stáča na východ a zľava priberá prítok z východného svahu Javoriny. Potom priberá krátky pravostranný prítok zo severozápadného svahu Veľkého kopca (1 086,3 m n. m.) a ďalej už pokračuje severovýchodným smerom. Západoseverozápadne od obce Novoť ústi v nadmorskej výške približne 808 m n. m. do Klinianky.
Maurice Richard

Joseph-Henri-Maurice "Rocket" Richard (* 4. august 1921, Montreal, Quebec, Kanada - † 27. máj 2000, tamtiež) bol kanadský hokejový útočník, ktorý hrával za klub NHL Montreal Canadiens od roku 1942 do roku 1960. Prezývaný "The Rocket" ("slovensky" Raketa) bol prvým hráčom ktorému sa podarilo streliť 50 gólov v jednej sezóne. 
Udeluje sa po ňom trofej Maurice „Rocket“ Richard Trophy pre najlepšieho strelca základnej časti NHL. Sám Richard bol najlepším strelcom NHL päťkrát.
Maxim Lapierre

Maxim Lapierre (* 29. marec 1985, St. Leonard, Kanada) je bývalý kanadský hokejový útočník, dlhoročný hráč tímu NHL Montreal Canadiens. Bol draftovaný v roku 2003 v druhom kole Montrealom. Svoj prvý zápas odohral 15. novembra 2005 proti Floride Panthers. Počas sezóny 2006/07 nastupoval aj za farmu Hamilton Bulldogs.
Bystrý potok (prítok Mútňanky)

Bystrý potok je potok na hornej Orave, v severozápadnej časti okresu Námestovo. Je to ľavostranný prítok Mútňanky, meria 8,1 km a je tokom V. rádu.
Prameň.
Pramení v Oravských Beskydách, v podcelku Pilsko, priamo pri štátnej hranici s Poľskom, na severnom svahu Pilska () v nadmorskej výške približne 
Opis toku.
Od prameňa tečie najprv na severozápad, výrazným oblúkom prehnutým na sever sa postupne stáča na juhozápad a zľava priberá päť prítokov zo západných svahov Pilska. Následne pokračuje severojužným smerom Bystrou dolinou, sprava priberá dva krátke prítoky zo severovýchodného svahu Minčola (1 272,8 m n. m.), zľava najprv dva prítoky z juhozápadného svahu Pilska a potom prítok zo západného svahu Mechov (1 479,0 m n. m.). Ďalej priberá svoj najvýznamnejší prítok, Furandovský potok, zľava, potom ešte krátky ľavostranný prítok prameniaci severne od kóty 1 010,0 m a stáča sa juhozápadným smerom. Severozápadne od obce Mútne ústi v nadmorskej výške cca 811 m n. m. do Mútňanky.
Fork

Fork je v oblasti softvéru alternatívna vetva programu, ktorá sa vyvíja nezávisle a obyčajne ju vyvíjajú iní vývojári. Najčastejšie sa vyskytuje pri slobodnom softvéri, ktorého licencie to umožňujú.
Mnohokrát sa rozvetvil operačný systém Unix, z pôvodnej verzie bolo vytvorených mnoho forkov, medzi najznámejšie patria System V a BSD Unix. V oblasti slobodného softvéru je najznámejším forkom prekladač egcs, ktorý sa oddelil od staršej verzie GCC, ktorú nakoniec úplne nahradil a stal sa novou verziou gcc. Doposiaľ sa paralelne vyvíjajú textové webové prehliadače Links a ELinks, pričom ELinks je fork vytvorený zo staršej verzie Linksu, ktorého vývoj nezávisle pokračoval programom Links2.
Furandovský potok

Furandovský potok je potok na hornej Orave, v severozápadnej časti okresu Námestovo. Je to ľavostranný prítok Bystrého potoka, meria 2,4 km a je tokom VI. rádu.
Prameň.
Pramení v Oravských Beskydách, v podcelku Pilsko, na juhozápadnom svahu Mechov (1 479,0 m n. m.) v nadmorskej výške približne 1 420 m n. m.
Opis toku.
Na hornom toku tečie juhozápadným smerom, následne sa stáča severojužným smerom a v lokalite Furandová priberá dva krátke ľavostranné prítoky. Napokon sa stáča opäť na juhozápad a severne od Mútňanskej Píly ústi v nadmorskej výške cca 887 m n. m. do Bystrého potoka.
Manchester Monarchs

Manchester Monarchs je hokejový tím, ktorý hrá svoje zápasy v AHL. Svoje domáce zápasy hrajú v Manchestri v americkom štate New Hampshire. Je to farma klubu NHL Los Angeles Kings. Klub bol založený v roku 2001. Ich generálnym manažérom je bývalý brankár NHL Ron Hextall.
Klubový rekord v počte gólov za jednu sezónu drží útočník Mike Cammalleri. V sezóne 2006/07 nastupoval za klub aj Alexandre Daigle, jednotka dratfu z roku 1993, historicky prvý japonský brankár NHL Yutaka Fukufuji a skúsený ruský obranca, držiteľ dvoch Stanley Cupov Oleg Tverdovsky.
Toronto Marlies

Toronto Marlies je profesionálny tím v ľadovom hokeji, hrajúci v American Hockey League. Mužstvo pôsobí v meste Toronto v provincii Ontario. Svoje domáce zápasy hrajú Marlies v tamojšej aréne Ricoh Coliseum. Klub hrá v súťaži od roku 2005 a po celú dobu existencie je farmou NHL tímu Toronto Maple Leafs. V súťaži celok nahradil predchádzajúci farmu Toronta "St. John 's Maple Leafs" (1991-2005).
Philadelphia Phantoms

Philadelphia Phantoms je profesionálny hokejový klub hrajúci v AHL. Sídli v meste Philadelphia v americkom štáte Pensylvánia. Je to farma klubu NHL Philadelphia Flyers. 
Phantoms získali počas svojej histórie dvakrát Calder Cup, v sezóne 1997/98 a v sezóne 2004/05.
Rochester Americans

Rochester Americans je profesionálny hokejový klub hrajúci v AHL. Je to farma klubov NHL Buffalo Sabres a Florida Panthers. Patria k najstarším klubom AHL, založený bol v roku 1956. Získali šesťkrát Calder Cup. 
V sezóne 2005/06 bol najproduktívnejším hráčom český útočník Jiří Novotný. V mužstve hral aj slovenský obranca Andrej Sekera.
Albany River Rats

Albany River Rats je profesionálny hokejový klub hrajúci v AHL. Sídli v meste Albany v štáte New York. Je to farma klubov NHL Carolina Hurricanes a Colorado Avalanche. Klub bol založený v roku 1990.
Najviac zápasov v drese Albany v histórií odohral slovenský reprezentant Jiří Bicek. Odohral za River Rats 423 zápasov, bolo to ešte v čase keď to bola farma New Jersey Devils.
Od roku 2000 sa neprebojovali do play-off.
Ambón

Ambón (iné názvy: ambóna, ambon, ambona; gr. τὸ Ἄμβων - vyvýšenina) je vyvýšená plošina v kresťanských chrámoch. Ako rečnícka plošina sa vyskytovala nielen v starokresťanských a stredovekých chrámoch, ale aj v súdnych budovách či bazilikách, často s ozdobenou čelnou stenou a pultom. 
V rímskokatolíckej cirkvi ambóny slúžili a slúžia na čítanie lekcie z Písma a Evanjelia, i ako miesto, odkiaľ kňaz káže. Dnes sa opäť zavádzajú. Zvyčajne sa nachádzajú blízko oltárneho stola. Historicky sa z ambony vyvinula kazateľňa.
V gréckokatolíckych a pravoslávnych cerkvách má ambón v súčasnosti formu polkruhového výbežku zo soley, a to vždy v jej strede, presne pred cárskymi dverami ikonostasu. Symbolizuje odvalený kameň Kristovho hrobu. Diakon, kňaz alebo biskup, ktorý na ňom stojí, symbolizuje anjela ohlasujúceho zvesť o Kristovom vzkriesení. Z ambóna sa číta evanjelium, prednáša homília (kázeň), rozdáva Kristovo telo a krv veriacim, udeľuje požehnanie, diakon z ambóna prednáša ekténie.
Enzo Ferrari

Enzo Ferrari (* 18. február 1898, Modena – † 14. august 1988, Maranello) bol automobilový pretekár a zakladateľ legendárnej talianskej automobilky Ferrari.
Distinguished Flying Cross (USA)

Distinguished Flying Cross ("Záslužný letecký kríž") je v Spojených štátoch armádne vyznamenanie udeľované dôstojníkom alebo príslušníkom mužstva ozbrojených síl. Podmienkou na jeho získanie je, aby navrhovaný vykonal hrdinský čin alebo činy pri mimoriadnej akcii vo vzdušnom boji bez zvláštneho rozkazu alebo nariadenia, dobrovoľne a nad rámec svojich povinností, teda nie za činy pri bežných akciách v boji s nepriateľom. 
Vyznamenanie založilo uznesenie Kongresu z 2. júla 1926 a po prvý raz bolo udelené Charlesovi Lindberghovi za jeho sólový prelet Atlantiku v rok 1927. Medzi ďalších známych nositeľov vyznamenania patria civilisti Amelia Earhartová a Eugene Burton Ely. 
Počas druhej svetovej vojny sa vyznamenanie udeľovalo aj príslušníkom armád spojencov. Udeľovalo sa tiež tým, ktorí predviedli hrdinské činy počas ich práce alebo aj výcviku v leteckých školách.
Ján Krošlák

Ján Krošlák (* 17. október 1974, Bratislava) je bývalý slovenský profesionálny tenista a politik. Počas svojej kariéry vyhral 2 turnaje ATP v dvojhre. Od 20. marca 2020 je poslancom Národnej rady Slovenskej republiky za stranu OBYČAJNÍ ĽUDIA a nezávislé osobnosti.
Politická kariéra.
V parlamentných voľbách v roku 2020 kandidoval najprv zo 102. miesta na kandidátke strany SaS, neskôr zo 40. miesta na kandidátke strany OĽaNO. Vo voľbách bol zvolený s 2 428 hlasmi a od 20. marca 2020 je poslancom Národnej rady Slovenskej republiky.
Tropea

Tropea je talianske mesto na pobreží Tyrrhenského mora v regióne Kalábria v provincii Vibo Valentia. 
Tropea je jedno z najnavštevovanejších miest Kalábrie, ktoré leží na rozhraní zálivu Sv. Eufemia a Gioia Tauro. Býva označované ako “Perla Kalábrie”. Z románskej doby sa zachovalo množstvo historických pamiatok ako napr. normanská katedrála z 11. storočia, kostol Sv. Márie, vybudovaný na skalnatom útese, kostol Sv. Františka z Assisi a množstvo ďalších kostolov, kaplniek a palácov, ktoré spolu s úzkymi uličkami dotvárajú kolorit mestečka. Dovolenkovú atmosféru umocňuje aj množstvo zábavných podnikov, a reštaurácií s krajovými špecialitami a v neposlednom rade čisté more a pláže s bielym pieskom, ktoré spestrujú skalnaté útesy.
Externé odkazy.
Oficiálna stránka
Capo Vaticano

Capo Vaticano je mys v Kalábrii používaný aj na kúpanie. Nachádza sa neďaleko historického mesta Tropea.
Miesto je obklopené rozmanitou zeleňou, poskytuje výhľady na Liparské ostrovy, z niektorých miest je vidieť až na Sicíliu. Unikátom je miestny spôsob života dodnes plný dávnych tradícií. Pobrežie je členité, skaly prudko padajúce do mora sa striedajú so zátočinami s piesočnými plážami s priezračnou vodou. Pláže Capa Vaticana boli vyhlásené za najčistejšie v celej Európe.
Prax

Prax (z lat. "praxis" &lt; gr. "praxis" = konanie, spôsob konania, podnik(anie), skutočnosť) môže byť:
Hlboká duševná zaostalosť

Hlboká duševná zaostalosť (starý názov je idiotia, idiocia, nepresne idiotizmus, idiotstvo; príslušný zaostalý sa volal idiot), definícia podľa MKCH-10 F73 znie:
IQ je pod 20 (u dospelých, mentálny vek menej ako 3 roky). Výsledkom bude pravdepodobne závažné obmedzenie samostatnosti, kontinencie a pohyblivosti. Zahŕňa: hlbokú psychickú podnormálnosť.
Slovo idiot.
V starom delení duševného postihnutia (debilita–imbecilita–idiotia) bol idiot najspodnejší stupeň. Ešte dávnejšie sa výraz idiotia používal ako synonymum pre duševnú zaostalosť vôbec.
Slovo idiot je odvodené z latinského idiota, idiotes, ktoré je zas odvodené z gréckeho "ἰδιώτης" ("idiótés", t. j. prostý človek, laik, osoba bez odborných schopností, zvláštna osoba). Pôvodne sa používalo v mestských štátoch antického Grécka na označenie ľudí starajúcich sa iba o vlastné záujmy a ignorujúcich potreby komunity.
Idiot

Idiot môže byť:
Imbecilita

Imbecilita (príslušná osoba je imbecil) je v staršom delení (debilita-imbecilita-idiotia) forma duševnej zaostalosti menej výrazná ako hlboká duševná zaostalosť a nie nevyhnutne dedená. Dnes zodpovedá v MKCH-10 F71 (stredný stupeň duševnej zaostalosti) a F72 (ťažká duševná zaostalosť).
Learn to Fly

„Learn to Fly“ je prvý singel americkej alternatívnej rockovej skupiny Foo Fighters, z ich albumu "There Is Nothing Left to Lose". Skladba bola vydaná v dvoch rozdielnych singloch v Spojenom kráľovstve v roku 1999. „Learn to Fly“ je jednou z najúspešnejších a najznámejších skladieb skupiny, pričom doosiahla 1. miesto v rebríčku Modern Rock Tracks. S 19. miestom v rebríčku Billboard Hot 100 je singel druhým najúspešnejším singlom v tomto rebríčku.
Hudobné video.
K singlu bolo vydané veľmi populárne hudobné video. Miestom kde sa odohráva je lietadlo, pričom video paroduje film "Pripútajte sa, prosím".
Na začiatku dvaja upratovači (hrá ich dvojica zo skupiny Tenacious D) schovajú niečo, čo sa javí ako drogy do kávovaru v lietadle. Každý, kto sa tejto kávy napije bude mať halucinácie a bude sa smiať. Ostatných ľudí v lietadle hrajú členovia Foo Fighters (oni sami, letušky, piloti, rôzni cestujúci atď.). Samotní členovia Foo Fighters sa kávy nenapijú keďže si dali čaj a podarí sa im let zachrániť a pristáť.
Video bolo natočené v Londýne v tréningovom lietadle. Hudobné video získalo cenu Grammy v roku 2001 v kategórii Best Short Form Music Video.
Lopatov

Lopatov alebo Lopatov potok je potok na hornej Orave, na území okresu Námestovo. Je to pravostranný prítok Veselianky, meria 2,6 km a je tokom V. rádu.
Tečie v Podbeskydskej vrchovine, pramení v lokalite Priehyba, na juhozápadnom svahu Sochovho vrchu (927,4 m n. m.) v nadmorskej výške približne 830 m n. m. Na celom toku tečie východným smerom, na strednom toku sa na krátkom úseku vetví na dve ramená. Nepriberá žiadne prítoky. Na južnom konci intravilánu obce Oravské Veselé ústi v nadmorskej výške cca 698 m n. m. do Veselianky.
Debil

Debil môže byť:
Ľahká duševná zaostalosť

Ľahká duševná zaostalosť (starý názov je debilita; príslušná osoba je debil), v MKCH -10 F70, je najľahšia forma duševnej zaostalosti. Rozsah IQ je od 50 do 69 (u dospelých, mentálny vek od 9 do 12 rokov). Výsledkom budú pravdepodobne problémy s učením v škole. Veľa dospelých ľudí s ľahkou duševnou zaostalosťou je schopných pracovať, udržiavať dobré spoločenské vzťahy a byť prospešnými spoločnosti. Zahŕňa: slabomyseľnosť [tu je chyba prekladu MKCH, vhodnejšie by bolo debilita] a ľahký stupeň psychickej podnormálnosti. Ťažšími stupňami retardácie sú imbecilita a idiocia. 
Pri automatizovaných činnostiach sa nemusí prejavovať, jedinec je vzdelávateľný.
Grebáčovský potok

Grebáčovský potok je potok na hornej Orave, na území okresu Námestovo. Je to ľavostranný prítok Veselianky, meria 2,5 km a je tokom V. rádu.
Prameň.
Tečie v Podbeskydskej vrchovine, pramení na juhovýchodnom svahu Grebáčovky (933,4 m n. m.) v nadmorskej výške približne 832 m n. m. 
Opis toku.
Od prameňa tečie výlučne juhozápadným smerom a postupne priberá niekoľko prítokov. Zľava najprv priberá krátky prítok zo severozápadného svahu Spálenej (887,0 m n. m.), z tej istej strany potom dva prítoky zo severných svahov Výsypkovej (929,5 m n. m.), sprava ďalej prítok z juhozápadného svahu Grebáčovky a tiež ľavostranný prítok zo západného svahu Výsypkovej. Napokon priberá ešte krátky prítok z juhozápadného úpätia Výsypkovej a juhovýchodne od obce Oravské Veselé ústi v nadmorskej výške cca 681 m n. m. do Veselianky.
Mostek (okres Trutnov)

Mostek je obec v Česku v okrese Trutnov v Královohradeckom kraji. V roku 2012 tu žilo 1 303 obyvateľov. 
Prvá písomná zmienka o obci pochádza z roku 1545.
Duševná zaostalosť

Duševná zaostalosť alebo mentálna retardácia alebo mentálna nedostatočnosť alebo duševné postihnutie (staršie slabomyseľnosť; najmä vrodené formy oligofrénia; veľmi zastarano aj sprostosť, blbosť; veľmi zastar. aj idiotia, idiotstvo; v MKCH-10 F70-F79) je zastavenie alebo nedokončenie vývinu intelektu. Presné definície sa rôznia. V diagnostike (z dôvodu nedostatku iných možností objektívnej diagnózy) sa ako duševná zaostalosť chápe IQ pod 70 a pri IQ mierne nad 70 hovoríme o hraničnej duševnej zaostalosti.
Duševná zaostalosť sa prejavuje zníženou schopnosťou orientovať sa v životnom prostredí, obmedzenými možnosťami vzdelania a zníženou sociálnou prispôsobivosťou.
Delenie podľa MKCH-10 (v zátvorke staré názvy).
"Podrobnejšie pozri článok: Duševná zaostalosť – mentálna retardácia (MKCH-10)"
Duševné postihnutie

Duševné postihnutie je v širšom zmysle postihnutie vyplývajúce z duševnej choroby, v užšom zmysle duševná zaostalosť, najmä oligofrénia.
Anders Myrvold

Anders Myrvold (* 12. august 1975) je bývalý profesionálny nórsky hokejista, naposledy hráč nórskeho klubu Vålerenga Ishockey. 23. decembra 2006 sa zranil a chýbal až do konca sezóny. Počas svojej kariéry hral aj v najprestížnejšej hokejovej súťaži NHL. V roku 1995 debutoval v NHL v drese Colorado Avalanche. Hrával aj za Boston Bruins, New York Islanders a Detroit Red Wings.
Reprezentoval Nórsko na MS 2006 , MS 2008 aj na MS 2009.
Sprostosť

Sprostosť alebo nespisovne blbosť môže byť: